Yhteisöllinen opiskeluhuoltoryhmä/ ti 15.9.2026 klo 8.00–8.50 
Muistio
Paikka: Henkilökunnan huone  

Paikalla: 
rehtori				Viivi Kariniemi
Apulaisjohtaja		 	Miia Taskinen  
Suunnitteluryhmän jäsen
/turvallisuusvastaava 			Juho Paakkari
Suunnitteluryhmän jäsen/ 			Eeva Happonen
Kiusaamisen vastaisesta toiminnasta 		
vastaavat opettajat 			Kirsi Räsänen ja Ulla Kettunen
Suunnitteluryhmän jäsen			Riitta Kolehmainen	 
Laaja-alainen erityisopettaja/
Tunne- ja turvataitotutor			Eliisa Halonen
Luokanopettaja			Anna-Katri Pesonen
Terveydenhoitaja			Pauliina Kuivalainen 
Koulupsykologi			Titta-Riina Mämmelä 
Varhaiskasvatusyksikön johtaja		Ritva Vepsäläinen
Varhaiskasvatuksen opettaja		Niina Kröger 		
Nuorisotoimi				Rebekka Rönkä
Nuorisotoimi				Sanni Luostarinen 
Oppilaskunnan ohjaava opettaja		
Kirjaston edustus			
Vanhempien edustus			Jykevä Mari Piippo
Srk				Edustaja Tea Adeola


1. Esittäytymiset ja kuulumiset

Esiopetus
· Esiopetuksessa toimii tällä hetkellä kolme suurta ryhmää.
· Ensi vuoden esioppilasmäärän arvioidaan olevan hieman nykyistä pienempi.
· Lukuvuosi on käynnistynyt rauhallisesti ja hyvin yhteiseen toimintaan tutustuen.
· Kaveriluokkatoiminta 1. luokkien kanssa käynnistyy lähiviikkoina.

Nuorisotoimi ja vapaa-aika
· Jynärillä käy hyvin alakouluikäisiä lapsia.
· 6.-luokkalaisten välituntitoiminta on käynnistynyt ja toiminta on ollut asiallista.
· Alakoululaisilla on huomattu olevan paljon herkkuja mukana välipaloina terveellisempien vaihtoehtojen sijaan.
· Alueella on havaittu huolestuttavaa liikennekäyttäytymistä ja käyttäytymiseen liittyviä haasteita, joista on keskusteltu myös sosiaalisessa mediassa.
· Salessa on esiintynyt jonkin verran näpistelyä, minkä vuoksi kameravalvontaa on lisätty.

Kerho- ja harrastustoiminta
· Jykevän toiminta on alkanut, ja kirpputori on tulossa.
· Shakkikerho käynnistyy lähiaikoina.
· Suomen harrastamisen mallin mukaiset kerhot ovat käynnistyneet koululla, mutta niissä on edelleen vapaita paikkoja.
· Myös seurakunnan kerhot ovat käynnistyneet, ja niissä on vielä hyvin tilaa.
· Seurakunta on aloittanut välituntitoiminnan, jota järjestetään joka toinen viikko.

Kirjasto
· Kirjastossa käy paljon lapsia ja nuoria, minkä vuoksi sääntöjä on jouduttu kertailemaan.
· Lasten liikkuminen kirjaston ja kaupan välillä on vilkasta.
· Kirjastossa vietetään pitkiä aikoja, jopa useita tunteja kerrallaan.
· Kirjaston toimintaympäristöä ja äänimaailmaa pohditaan, esimerkiksi hiljaisen läksyparkkiajan mahdollistamiseksi.
· Kännyköiden käyttö aiheuttaa haasteita.
· Kirjasto suljetaan 20.10. alkaen vähintään kahdeksi viikoksi, mikä vaikuttaa erityisesti niihin lapsiin, jotka viettävät siellä paljon aikaa koulun jälkeen.

Oppilashuolto
· Kuraattorityössä halutaan vahvistaa yhteistyötä esiopetuksen kanssa.
· Koulupsykologiin on oltu yhteydessä matalalla kynnyksellä, ja asioihin on päästy puuttumaan nopeasti.

Koulun arki
· Syksy on käynnistynyt koulussa melko rauhallisesti.
· Myös välitunnit ovat sujuneet pääsääntöisesti hyvin.
· Oppilaiden puhekulttuurissa on havaittu myönteistä kehitystä.
· Huolta aiheuttaa kuitenkin vapaa-ajalla tapahtuva levoton liikennekäyttäytyminen sekä kaveriporukat, joissa esiintyy ajoittain ei-toivottua toimintaa.
· Muutamia vapen käyttöön liittyviä tapauksia on tullut esiin 6.-luokkalaisten keskuudessa.
· Oppilaiden vapaa-ajan hyvinvointiin liittyvät tekijät, kuten ruokailu, riittävä uni ja jaksaminen, herättävät huolta.
Muut huomiot
· Lippumäen liikunta-alueella on havaittu epäasiallista käytöstä ja kielenkäyttöä.
· Alueen tilanne on herättänyt huolta myös nuorisotoimessa.


2. Yhteisöllisen opiskeluhuoltotyön lukuvuosi 2026–2027

Yhteisöllisen opiskeluhuollon vuosikello: Rehtori esitteli yhteisöllisen opiskeluhuollon vuosikellon, jota päivitetty tälle lukuvuodelle. Arjen oppilashuoltoryhmien toiminta käynnistetään lähiaikoina yhteistyössä opiskeluhuoltotyöryhmän kanssa.
Yhteistyö kriisitilanteissa: Nuorisotoimi muistutti moniammatillisen yhteistyön merkityksestä mahdollisissa kriisitilanteissa. Kriisityötä toteutetaan yhteistyössä koulun, nuorisotoimen ja seurakunnan nuorisotyön kanssa.
3. Kunta- ja koulukohtaiset kehittämistavoitteet lukuvuonna 2026–2027 
Kuntakohtaiset kehittämistavoitteet
· Liikunnallisen toimintakulttuurin ja elämäntavan edistäminen.
· Yhteisöllisen toimintakulttuurin ja osallisuuden vahvistaminen.

Koulukohtaiset kehittämistavoitteet
· Oppilasarvioinnin kehittäminen.
· Koulun arvotyö.

4. Koulun hyvinvointia tukevat MOK- teemat lukuvuonna 2026–2027
· Lukuvuoden kuntakohtaisena monialaisen oppimiskokonaisuuden (MOK) teemana on hyvinvointi, jota käsitellään koko lukuvuoden ajan. Asiasta käytiin keskustelua ja pohdittiin eri toimijoiden mahdollisuuksia osallistua teeman toteuttamiseen.
· Koulukohtaiseksi, oppilaiden valitsemaksi MOK-teemaksi on valittu pelit. Yhteistyömahdollisuuksista eri toimijoiden kanssa keskusteltiin, ja koulu on yhteydessä yhteistyötahoihin, kun MOK-viikon ajankohta tarkentuu. Terveydenhoitaja nosti esille uudet digisuositukset, joita pidettiin tärkeänä käsitellä myös MOK-viikon yhteydessä.

5. Koulukohtaisen tasa-arvo- ja yhdenvertaisuussuunnitelman laatiminen
· Opiskeluhuollon tehtävänä on laatia lukuvuoden aikana koulukohtainen tasa-arvo- ja yhdenvertaisuussuunnitelma. Suunnitelman tulee olla valmis käyttöön lukuvuoden 2027–2028 alkaessa.


6. Muut asiat
· Kaupunki on yhtenäistänyt kurinpidollisia asioita koskevan oppaan. Koulut ovat tehneet siihen omat tarkennuksensa järjestyssääntöjensä mukaisesti. Opasta pidettiin hyvänä työkaluna henkilökunnalle, ja myös huoltajia kannustetaan tutustumaan siihen.
· Keskusteltiin mahdollisuudesta kutsua kaupan edustaja tai muu yhteistyötaho keskustelemaan oppilaille näpistelyyn liittyvistä ilmiöistä. Poliisin Ankkuri-tiimi on aiemmin vieraillut oppilaiden kanssa yhdessä kauppiaiden kanssa. Myös nuorisotoimi pohtii mahdollisuuksia osallistua aiheeseen liittyvään ennaltaehkäisevään työhön. Lisäksi keskusteltiin siitä, että oppilailla on usein paljon rahaa mukana koulupäivän aikana. Alueella on edelleen havaittu ilmiötä, jossa lapset ja nuoret kiertävät asuinalueella kyselemässä pulloja.
